قازاخیستان پرزیدنتلیگیندن وئریلن معلوماتا گؤره، پرزیدنت کاسیم جومرت توکایئو "امانات" پارتیاسی‌نین صدری یرلان کوشانووو قبول ائدیب.
کوشانوو بیلدیریب کی، گؤروش زامانی علی خان اسماعیلوو باش ناظیر پوستونا نامیزدلیگی‌نین ایره‌لی سورولمه‌سی باره‌ده قرار قبول ائدیب‌لر.
پرزیدنت توکایئو داها سونرا پارلامئنت بیناسیندا باش ناظرلیگه نامیزد باره‌ده مصلحت لشمه‌لر آپارماق اوچون پارلامئنتده‌کی 6 سیاسی پارتیانین رهبرلری ایله گؤروشوب.
داها سونرا پارلامئنتین عمومی ایجلاسیندا ایشتیراک ائدن توکایئو علی خان اسماعیلووون آدینی باش ناظیرلیگین اوفی‌سینه تقدیم ائدیب.
علی خان اسماعیلووون باش ناظیر اولماسی اوچون سس وئرمه‌ده ایشتیراک ائدن 97 میللت وکیلیندن 7-سی علیهینه، 82-سی ایسه “بلی” سس وئریب. سککیز میللت وکیلی بی طرف سس وئریب.
بئله‌لیکله، علی خان اسماعیلوو یئنی‌دن باش ناظیر تعیین ائدیلیب.
پرزیدنت‌لیک‌دن وئریلن دیگر آچیقلامادا توکایئوین پارلامئنتده کئچیریلن سسوئرمه‌دن سونرا علی خان اسماعیلووون باش ناظیر تعیین ائدیلمه‌سی حاقیندا فرمانی ایمضالادیغی بیلدیریلیب.
مارسین 19-دا اؤلکه‌ده کئچیریلن پارلامئنت سئچکی‌لریندن سونرا قازاخیستان حکومتی آنایاسایا اویغون اولا‌راق مارسین 29-دا ایستعفا وئریب.
